Subject: FW: Planeeringute menetluskeskkonna PLANIS esmane versioon ja olulised kuupäevad 2026. aasta alguses
From: "Teele Kukk" <[email-masked]>
To: "Teele Kukk" <[email-masked]>
Date: Fri, 19 Dec 2025 09:13:18 +0200

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Head planeerijad ja kohalikud omavalitsused!

Soovime anda teile eelinfot olulisest muudatusest planeeringute valdkonnas.

Järgmise aasta alguses teeb planeeringute valdkond suure sammu – 
planeeringu- ja ehitusvaldkond tuuakse kokku ühtsesse infosüsteemi ning 
liigutakse võimekuse suunas menetleda planeeringuid tervikuna ühes 
keskkonnas. Nimelt võetakse kasutusele menetluskeskkonna PLANIS esimene 
versioon, mida täiendame järgmistel aastatel, sh kasutajatelt saadud 
tagasiside põhjal.

Planeeringute menetluskeskkonna üheks oluliseks osaks on kehtestatud 
planeeringud ja kehtivate planeeringute andmed. Süsteemi tuuakse ka 
kehtestatud planeeringu esitamine ning kehtivate planeeringute andmete 
kuvamine ehk süsteem hakkab täitma planeeringute andmekogu rolli. Senine 
süsteem PLANK jääb kasutajatele lugemisvaates kättesaadavaks kuni 
30.06.2026.

Olulised kuupäevad

*	Alates 06.01.2026
Planeeringute menetlussüsteemis saab esitada kehtestatud planeeringuid ja 
vaadata kehtivate planeeringute infot. Sellega kaasnevad muudatused 
kasutajaliideses (planeeringu esitamise teekond, planeeringu broneerimine 
ning planeeringulahenduse nõuetele vastavuse kontroll).
*	08.01.2026 kell 10–12
Kutsume teid planeeringute kehtestamisega seotud koolitusele. Koolitus 
salvestatakse ning see on hiljem leitav planeerimine.ee ja e-ehituse 
platvormi kasutusjuhendites.
Kui funktsionaalsus on avalikult kättesaadav, lisame planeeringute andmekogu 
seonduvad juhendid ka planeerimine.ee ning e-ehituse kasutusjuhendisse.
Kohalikud omavalitsused, kes kasutavad kehtestatud planeeringute esitamisel 
X-tee teenust, saavad sellekohase eraldi teavituse (muutub x-tee teenus kuhu 
pöörduma peaks, teenuse sisu jääb samaks). Kõik kasutajad, kes olid seni 
kehtestatud planeeringute osas PLANKi kasutajad, on üle viidud PLANISe 
kasutajateks. WMS/WFS teenused säilivad ja teenusele ligipääsetavad lingid 
ei muutu.
*	26.01.2026
Kasutajatele avatakse planeeringute menetluskeskkonna 
menetlusfunktsionaalsused. Menetluskeskkonna kasutamine on vabatahtlik. 
Koolituste info saadetakse lähiajal jooksvalt ning see on leitav 
planeerimine.ee ja e-ehituse lehel.

Olete oodatud süsteemi juba praegu testima

Detsembris alustasime väliste osapooltega testimist ning saime esmase 
tagasiside detailplaneeringu taotluse osas. Testimine jätkub ka jaanuaris 
ning testimiskeskkond jääb avatuks ka hilisemal perioodil.

Kui soovite riskivabalt testimiskeskkonda proovida, palume kirjutada: 
[email-masked] <mailto:[email-masked]> .

Parimate soovidega

	Teele Kukk
RePowerEU projektijuht | Ehitus- ja planeeringute infosüsteemide arenduse 
osakond
+372 5323 7414

Maa- ja Ruumiamet
 <mailto:[email-masked]> [email-masked]
 <http://www.maaruum.ee/> www.maaruum.ee

Mustamäe tee 51, Tallinn